text: চাঁপাইনবাবগঞ্জে পুলিশ ক্লিয়ারেন্সের নামে টাকা নেবার অভিযোগে যুবক গ্রেপ্তার Kansatnews24.comচাঁপাইনবাবগঞ্জে পুলিশ ক্লিয়ারেন্সের নামে টাকা নেবার অভিযোগে যুবক গ্রেপ্তার Kansatnews24.com
  সোমবার, ০৬ এপ্রিল ২০২০, ০২:৫৭ অপরাহ্ন
  করোনা: চাঁপাইনবাবগঞ্জে প্রথম ধাপে ১০ জনের করোনা ভাইরাস নমুনা সংগ্রহ চাঁপাইনবাবগঞ্জে খাদ্য সামগ্রী বিতরণ চাঁপাইনবাবগঞ্জ জেলা প্রশাসনের ৪৩ হাজার ৬'শ পরিবারকে খাদ্য ও অর্থ সহায়তা নাচোলে সিঁধ কেটে ৭টি গরু চুরি ভোলাহাটে ২৫ যুবককে শাস্তি সেনাবাহিনীর টহলে ফাঁকা ভোলাহাট শিবগঞ্জ উপজেলা সমাজসেবা উদ্যোগে খাদ্য সামগ্রী বিতরণ বিশ্বের অসুখ শিবগঞ্জের দিয়াড় এলাকায় করোনা ভাইরাস প্রতিরোধে গণসচেতনতা সৃষ্টি হয়নি অসহায়, দরিদ্র পরিবারের মাঝে'বিশ্বাস স্বেচ্ছাসেবী সংস্থা'র খাদ্য সামগ্রী বিতরণ
  চাঁপাইনবাবগঞ্জে পুলিশ ক্লিয়ারেন্স করিয়ে দেবার নামে টাকা নেয়ার অভিযোগে মো. পারভেজ (২৮) নামে এক প্রতারককে গ্রেপ্তার করেছে পুলিশ।
  রোববার দিবাগত রাতে সদর মডেল থানা পুলিশ তাকে গ্রেপ্তার করে। গ্রেপ্তারকৃত পারভেজ সদর উপজেলার মহারাজপুর ইউনিয়নের লাহারপুর গ্রামের মো. আস্তার আলীর ছেলে।
  সদর মডেল থানার অফিসার ইনচার্জ ওসি মো. জিয়াউর রহমান পিপিএম জানান, পুলিশ সুপার এ এইচ এম আবদুর রকিব বিপিএম পিপিএম (বার) এর নির্দেশনায় কোন ভুক্তভোগীর কাছ থেকে মামলা সংক্রান্ত বা পুলিশ ক্লিয়ারেন্স এর জন্য কোন টাকা নেয়া হয় না।
  কিন্তু পারভেজ পুলিশ ক্লিয়ারেন্সের নাম করে সদর উপজেলার গোবরাতলা ইউনিয়নের অরুনবাড়ি আজহার উদ্দিনের ছেলে সৌদি আরব গামী শাহ আলমের (৩৮) কাছ থেকে ৫০০ টাকা আদায় করে। পরে বিষয়টি জানতে পেরে পারভেজকে গ্রেপ্তার করে সোমবার জেল হাজতে প্রেরণ করা হয়। এ ঘটনায় একটি মামলা দায়ের করা হয়েছে। মামলা নং-৬৬।-কপোত নবী।